༢༠༡༠ལོའི་ཟླ་བ་༣པའི་ནང་དུ་ཀྲུང་ཀོའི་གཞོན་ནུ་ཐེབས་རྩ་ཚོགས་པ་ཟེར་བའི་གཙོ་འཛིན།ཕྱི་རྒྱལ་དུ་སློབ་སྦྱོང་བྱེད་བཞིན་པའི་རྒྱ་ནག་སློབ་མ་ཁོན་ལིན་ཤེ་ཡིས་བཀོད་སྒྲིག་འོག་རྒྱ་ནག་གི་སློབ་ཕྲུག་༥༠དང་བོད་ཀྱི་སློབ་ཕྲུག་༤༠ལྷག་གིས་ཨ་རི་ཉིའུ་ཡོག་ཏུ་མཛའ་མཐུན་གྱི་ཟམ་པ་བོད་རྒྱ་སློབ་མའི་བསམ་ཚུལ་བརྗེ་རེས་ཚོགས་འདུ་ཐེངས་དང་པོ་འཚོགས།བཀོད་སྒྲིག་པས་བརྗོད་པ་ལྟར་ན།ཚོགས་འདུ་ལ་རྒྱ་ནག་དང་རྒྱ་བོད་མི་རིགས་ཕྱོགས་གཉིས་ནས་རྒྱབ་སྐྱོར་ཐོབ་ཡོད་ཟེར།གདན་འདྲེན་གནང་བ་མ་ཟད་ཚོགས་བཅར་གནང་རྒྱུ་ཡིན་པའི་མཁས་པ་ནི་ཨ་རི་སློབ་ཆེན་ཁག་གི་མཁས་པ་དང་།རྒྱ་ནག་ནས་ཕེབས་པའི་སྐད་གྲགས་ཅན་གྱི་མཁས་པ་དང་དཔོན་པོ་སོགས་ཡོད།པེན་ཅིན་གྱི་དཔྱིད་ཀ་ཟེར་བའི་དུས་དེབ་ཀྱིས་གནས་ཚུལ་སྤེལ་བ་ལྟར་ན།ཉིའུ་ཡོག་ཏུ་གནས་སྡོད་རྒྱ་ནག་གི་སྤྱི་ཁྱབ་གཞུང་ཚབ་དོན་གཅོད་ཁང་གི་དོན་གཅོད་པ་འགའ་དང་བོད་ཀྱི་དོན་གཅོད་ཁང་གི་ལས་བྱེད་སོགས་ཀྱིས་ད་ཐེངས་ཀྱི་བསམ་ཚུལ་བརྗོད་རེས་ཀྱི་ལས་འགུལ་ལ་གཟེངས་བསྟོད་སྐུལ་འདེད།བསམ་འཆར་དང་རོགས་པ་གནང་ཡོད་ཟེར།